google/wiki40b huggingface dataset:
ISO 3166-2:BY

Kódy ISO 3166-2 pre Bielorusko identifikujú 6 oblastí. Prvá časť (BY) je medzinárodný kód pre Bielorusko, druhá časť pozostáva z dvoch písmen identifikujúcich oblasť.

Zoznam kódov

BY-BR Brestská oblasť
BY-HO Homeľská oblasť
BY-HR Hrodnianska oblasť
BY-MA Mahiľovská oblasť
BY-MI Minská oblasť
BY-VI Vicebská oblasť
Kostol svätých Kozmu a Damiána (Bratislava)

Architektúra

Kostol bol postavený v roku 1720 ako filiálny kostol devínskej farnosti na mieste pôvodného kostola. Maľba interiéru pochádza z roku 1722. Kostol sv. Kozmu a Damiána predstavuje jednoduchšiu centrálnu stavbu. V interiéri sa nachádza osem kaplnkovitých výklenkov. Pôvodne kostol nemal sakristiu a ani chór. Dnešná veža zakončená cibuľovitou strechou pravdepodobne vystriedala v roku 1766 staršiu drevenú vežu. V tomto čase bola zhotovená i nová strecha kostola.
Kostol slúži od roku 1807 ako farský kostol Dúbravskej farnosti, nakoľko až tohto roku bola v Dúbravke erigovaná farnosť.

Oltár

Pôvodný neskorobarokový oltár z poslednej tretiny osemnásteho storočia mal stĺpovú architektúru s korintskými hlavicami. V strede oltára je veľký obraz zmŕtvychvstania, v štíte menší obraz Najsvätejšej trojice. 
Vyše 20 rokov bol v kostole uchovávaný aj bočný oltár Panny Márie z polovice osemnásteho storočia, ktorý má stĺpovú architektúru s korintskými hlavicami. V strede oltára v barokovom ráme je menší obraz Panny Márie, ktorý zo strán pridŕžajú postavy anjelov. Oltár pochádza z kaplnky arcibiskupského letného sídla v Bratislave, kam bol po roku 1989 vrátený.
Chabrillan

Poloha

Obec má rozlohu 17,75 km². Najvyšší bod je položený 352 m n. m. a najnižší bod 149 m n. m.

Obyvateľstvo

Počet obyvateľov obce je 673 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beckovská brána

Geológia

Bránu, ktorej dno je asi 2 km široké a 4 km dlhé, budujú mezozoické horniny obalovej série križňanskej jednotky, hlavne vápence a dolomity chočského a strážovského príkrovu, v dne prekryté riečnymi náplavmi Váhu. Vznik Beckovskej brány súvisí so zlomovým založením doliny Váhu a s eróziou Váhu v tvrdých mezozoitských horninách. Reliéf dna je plochý, rovinný, len miestami s menšími deniveláciami, stráne sú prevažne zrázne.

Doprava

Bránou vedú hlavné severojužné cestné (diaľnica D1, cesta I/61 a II/507) a železničný spoj Bratislava – Žilina.
Cirkevný zbor ECAV Klenovec

Cirkevný zbor Evanjelickej a. v. cirkvi Klenovec patrí do Rimavského seniorátu. Vznikol v roku 1614. Tvorí ho obec Klenovec (kostol z roku 1787). Bohoslužobnou rečou zboru je slovenčina. K 31. decembru 2013 zbor počítal 1399 členov.

Služby Božie

10:00 a 14:00.
Empíria

Empíria (gr.) je skúsenosť ako prameň poznania alebo ako poznávacia metóda; vedecké pozorovania a pokusy.
Mont-Saint-Éloi

Poloha

Obec má rozlohu 15,85 km². Najvyšší bod je položený 145 m n. m. a najnižší bod 67 m n. m.

Obyvateľstvo

Počet obyvateľov obce je 1 012 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Varennes (Yonne)

Poloha

Obec má rozlohu 10,06 km². Najvyšší bod je položený 193 m n. m. a najnižší bod 122 m n. m.

Obyvateľstvo

Počet obyvateľov obce je 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lagny-sur-Marne (mesto)

Poloha

Mesto má rozlohu 5,72 km². Najvyšší bod je položený 112 m n. m. a najnižší bod 37 m n. m.

Obyvateľstvo

Počet obyvateľov je 20 306 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Marta Aibeková

Politická kariéra

Marta Aibeková bola poslankyňou Národnej rady Slovenskej republiky za Hnutie za demokratické Slovensko (HZDS) vo volebných obdobiach 1992–1994, 1994–1998 a 1998–2002.  Marta Aibeková patrila k politikom HZDS, ktorí pred parlamentnými voľbami v roku 2002 vystúpili zo strany spoločne s Ivanom Gašparovičom a založili Hnutie za demokraciu. Spočiatku pôsobila vo vedení hnutia, neskôr z neho odišla, aby sa po roku vrátila do funkcie podpredsedníčky pre humanitné vedy, do ktorej ju zvolil kongres strany 18. februára 2006. Marta Aibeková kandidovala na poprednom mieste kandidátky Hnutia za demokraciu v parlamentných voľbách v roku 2002 aj 2006, jej strana sa však do parlamentu ani raz nedostala.
Champtocé-sur-Loire

Poloha

Obec má rozlohu 36,76 km². Najvyšší bod je položený 83 m n. m. a najnižší bod 11 m n. m.

Obyvateľstvo

Počet obyvateľov obce je 1 822 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chassy (Saône-et-Loire)

Poloha

Obec má rozlohu 13,43 km². Najvyšší bod je položený 360 m n. m. a najnižší bod 258 m n. m.

Obyvateľstvo

Počet obyvateľov obce je 351 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cohiniac

Poloha

Obec má rozlohu 12,26 km². Najvyšší bod je položený 246 m n. m. a najnižší bod 139 m n. m.

Obyvateľstvo

Počet obyvateľov obce je 367 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Endre Szőnyi

Detstvo a štúdiá

Narodil sa ako prvý z dvoch synov z Moravy pochádzajúceho Jozefa Zapletela a Emílie, rod. Reichovej. V rokoch 1891–1901 absolvoval základné a stredoškolské vzdelanie. Otca – štátneho finančného úradníka často prekladali, preto ľudovú školu vychodil v maďarskom Monore, meštiansku v Budapešti a na obchodnej akadémii študoval v Bratislave.
Neskôr sa ho ujali strýko s tetou, bezdetní a hlavne solventní manželia žijúci vo Švajčiarsku. Preto v rokoch 1905–1905 študoval vysnívanú architektúru vo Winterhure a po získaní diplomu istý čas pracoval v zürišských projekčných kanceláriách. Strýko, sám staviteľ, ktorý mal projektnú kanceláriu v Brne, rozpoznal jeho schopnosti a umožnil mu vzdelávať sa aj v Paríži, kde v rokoch 1910–1914 absolvoval študijný a pracovný pobyt. Študoval dejiny umenia.

I. svetová vojna v jeho živote

V roku 1914 odišiel ilegálne z Paríža s dokumentmi svojho priateľa maliara W. Gimmyho, pretože mu ako rakúsko–uhorskému štátnemu príslušníkovi hrozilo internovanie. Cez prvú svetovú vojnu bojoval v Taliansku, kde bol zranený a na tieto následky trpel až do smrti. Po vojne mu udelili aj Rytierský kríž.

Kariéra

V roku 1918 s povolením úradov si zmenil aj meno, zo Zapletala sa stal Szőnyi. Zložil v Budapešti predpísanú stavebnú skúšku a v Bratislave spolu s Franzom Wimmerom otvorili projektovú kanceláriu. Svoje mimoriadne vzdelanie a skúsenosti uplatňoval v praxi. Významným ťažiskom Szőnyiho tvorby, okrem Bratislavy, boli najmä Piešťany, kde sú realizované mnohé jeho pozoruhodné diela. Vyprojektoval tu mnohé priemyselné, sociálne, obytné i administratívne budovy.
Szőnyi nebol len architektom. Bol dušou bratislavského umeleckého spolku Kunstverein, redaktorom a vydavateľom časopisu pre umenie a architektúru FORUM. Neskôr pracoval v edičnej rade slovenských architektov, spolupracoval s časopismi Projekt a Výtvarný život.
V roku 1935 sa oženil s Annou Kulmannovou, vlastné deti nemali, dcéra Gizela (vydatá Gáboríková, publicistka), bola adoptívna, bola o mnoho rokov mladšou nevlastnou sestrou jeho manželky. V roku 1966 mu udelili titul zaslúžilý umelec za celoživotné dielo. Zomrel v Bratislave 23. augusta 1968, pochovaný je na cintoríne v Slávičom údolí.

Nezrealizované diela

Návrh záhradného mesta na klimaticky optimálnom južnom svahu s 560 domami v bratislavskej Karlovej Vsi (1919–1920). Nový obsah tejto sídliskovej myšlienky sa odrážal v návrhu, ktorého iniciátorom bol dr. Ľudovít Kováts, lekár a člen bratislavskaj mestskej rady. Vypracovaním plánov poverili Claudia Madlmayera z Prahy, ktorý vytvoril kolektív, kde pozval bratislavských architektov A. Szőnyiho a B. Weinwurma. Návrh záhradného mesta v Bratislave sa len z časti podobal myšlienkam E. Howarda. ( „Tomorrow“ (Zajtrajšok, 1898) a Garden – „Cities of tomorrow“ (Záhradné mestá zajtrajška, 1902). Komplexnosť základnej myšlienky obsahovala určité zárodky možnosti odstránenia katastrofálnych nedostatkov a následkov živelného narastania miest v kapitalizme. ) Tento návrh sa nerealizoval rovnako ako neskôr s Wimmerom vypracovaný návrh záhradného mesta Floreát v Piešťanoch (1933–1937) s viacerými typmi rodinných domov.
Baudignan

Poloha

Obec má rozlohu 23,3 km². Najvyšší bod je položený 161 m n. m. a najnižší bod 104 m n. m.

Obyvateľstvo

Počet obyvateľov obce je 41 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
STS-1

Priebeh letu

Štart sa uskutočnil z odpaľovacej rampy 39-A na Kennedyho vesmírnom stredisku 12. apríla 1981. Štart bol pôvodne plánovaný na 10. apríla, ale kvôli chybnej synchronizácii počítačov sa muselo odpočítavanie prerušiť, a štart bol odložený o dva dni. Je zaujímavé, že 12. apríl je dátumom ďalšieho slávneho výročia v histórii kozmonautiky. 12. apríla 1961, presne 20 rokov pred štartom Columbie, sa dostal do vesmíru prvý človek Jurij Gagarin. Tento deň bol tiež vyhlásený za svetový deň letectva a kozmonautiky.
Štart sa uskutočnil o 12:00:03 svetového času. Po dvoch minútach a dvanástich sekundách sa od štartovacej zostavy oddelili motory SRB a na padákoch dopadli do Atlantiku, asi 250 kilometrov od pobrežia. Hlavná palivová nádrž ET bola odhodená 8 minút 50 sekúnd po štarte. Jej zvyšky dopadli do Indického oceánu. 10 minút 32 sekúnd po štarte boli uskutočnené dva manévre, ktoré dostali raketoplán na kruhovú dráhu vo výške 240 km. Ďalšie dva manévre presunuli Columbiu na eliptickú dráhu vo výške 273 – 276 km.
Hlavná náplň letu bola technická. Išlo o preverenie konštrukcie a systémov pri lete vo vesmíre. Dôležitou operáciou bolo otvorenie dverí nákladového priestoru. Otvorením dverí je totiž podmienená správna funkčnosť chladiaceho systému. Skúšal sa tiež systém gravitačnej stabilizácie (namierenie dlhšej osi raketoplánu k Zemi).
Prípravy na pristátie sa uskutočnili už 6 hodín pred začatím brzdiaceho manévru. K nemu došlo 14. apríla 1981 o 17:22 svetového času nad Indickým oceánom. Columbia vstúpila do atmosféry s pozdĺžnou osou zdvihnutou o 40° vzhľadom na horizont. Pri vstupe mala rýchlosť 24-krát vyššiu ako rýchlosť zvuku. Vo výške 43 km už len 6,5-krát vyššiu. 10 km nad povrchom znížil Young náklon na 35° a začal otáčanie o 210°, po ktorom sa dostal do kurzu pristávacej dráhy na dne vyschnutého soľného jazera na leteckej základni Edwards v Kalifornii. Columbia sa dotkla zeme presne 54 hodín, 20 minút a 52 sekúnd po štarte. Dojazd do úplneho zastavenia meral 2 734 metrov.
Jozef Bomba

Klubová kariéra

Hrával za FK Slavoj Bardejov, neskôr za RH Brno, Tatran Prešov a VSS Košice. S Tatranom obsadil v prvej česko-slovenskej lige v sezóne 1963/64 tretie a v sezóne 1964/65 druhe miesto. V I. lige odohral 282 zápasov a dal v nich 7 gólov. 
Pre zdravotné problémy musel skončiť s aktívnou činnosťou a začal sa venovať právu. V roku 1989 odišiel Jozef Bomba do invalidného dôchodku.

Reprezentačná kariéra

Česko-Slovensko reprezentoval v rokoch 1960 až 1970. V roku 1962 sa zúčastnil na MS v Čile, kde sa ČSR umiestnila na 2. mieste. Raz hral za výber Európy (Bomba nastúpil v drese Európy proti Škandinávii 20. mája 1964 v Kodani).
Rémelfing

Poloha

Obec má rozlohu 2,62 km². Najvyšší bod je položený 263 m n. m. a najnižší bod 195 m n. m.

Obyvateľstvo

Počet obyvateľov obce je 1 473 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Édifice Jean-Lesage

Dejiny

Pred postavením budovy Hydro-Québec od znárodnenia Montreal Light, Heat and Power Consolidated používal “Power Building”. Výstavba novej budovy začala v roku 1959. Nové sídlo na vtedajšej adrese 75 Dorchester Boulevard bolo slávnostne otvorené 8. júna 1962 premiérom Jeanom Lesageom. Udalosti sa zúčastnili aj René Lévesque, minister prírodných zdrojov a Jean-Claude Lessard, prezident Hydro-Québec. 24. augusta 2001 bola premiérovi Lesageovi odhalená busta v prednej časti budovy. Od júna 2017 nesie budova jeho meno.

Opis

Budova má výšku 110 metrov a 27 nadzemných podlaží.
Na vyhrievanie budovy firma používa teplo vyprodukované transformačnou stanicou v zadnej časti. Stačí to do teplôt vyšších ako -27°C.

Lumière et mouvement dans la couleur

Foyer budovy obsahuje mural so svetielkami, podľa Hydro-Québec trvá 175 000 rokov než sa svetielka rozsvietia v rovnakom obrazci. Jeho autorom je Jean-Paul Mousseau.
Mestský futbalový štadión Michalovce

Rekonštrukcia štadióna

Štadión prešiel postupnými krokmi dlhodobou rekonštrukciou medzi rokmi 2006 až 2016, kedy zanikol pôvodný ovál s bežeckou dráhou, z ktorej kedysi štartoval známy Podvihorlatský maratón. Zrekonštruovali sa tribúny, aj zázemie, bolo nainštalované umelé osvetlenie a vyhrievaný trávnik.
Lanový žeriav

Lanový žeriav je špeciálny typ žeriava, ktorý prepravuje bremená na dlhé dráhy. Konštrukciou sa podobá lanovke. Medzi vežami alebo portálovými konštrukciami je natiahnuté nosné lano alebo sústava nosných lán. Po ňom sa pohybuje visutá mačka. Pohyb mačky sa zabezpečuje ťažným lanom, zdvíhanie a spúšťanie bremena zdvíhacím lanom. Používa sa napríklad pri stavbe múrov údolných priehrad, mostov s veľkým rozpätím, prepravu sypkého materiálu na dlhé vzdialenosti alebo v lodeniciach.

Konštrukcia

Lanový žeriav má obvykle dve veže, najčastejšie pevné. Môžu však byť aj rovnobežne pojazdné, alebo jedna pevná a druhá pojazdná po kruhovej dráhe. Nosné lano je zakotvené vo vežiach, v kotevných blokoch alebo vo výkyvnej veži s napínacím závažím. Ťažné a zdvíhacie laná sa navíjajú na bubny navijakov.
Mannevillette

Poloha

Obec má rozlohu 4,21 km². Najvyšší bod je položený 106 m n. m. a najnižší bod 62 m n. m.

Obyvateľstvo

Počet obyvateľov obce je 837 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saulnes

Poloha

Obec má rozlohu 4 km². Najvyšší bod je položený 398 m n. m. a najnižší bod 275 m n. m.

Obyvateľstvo

Počet obyvateľov obce je 2 351 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lompret (Nord)

Poloha

Obec má rozlohu 3,1 km². Najvyšší bod je položený 34 m n. m. a najnižší bod 22 m n. m.

Obyvateľstvo

Počet obyvateľov obce je 2 346 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obec (správna jednotka)

Obec je základná územnosprávna jednotka verejnej správy. V tomto zmysle je prejavom samosprávy i, v rôznej miere podľa typu obce, štátnej správy.
V niektorých štátoch je obec takmer každé mesto či dedina, v iných je obvyklé, že obec je tvorená väčším množstvom dedín, alebo že viaceré obce môžu byť súčasťou mesta.
Chairésilaos

Chairésilaos (starogr. Χαιρησίλαος – Chairésilaos) je v gréckej mytológii syn Iasia, vnuka boha Apolóna.
Chairésilaos je známy z diela „Opis Grécka” od antického autora Pausania a to v súvislosti s mýtickým založením boiótskeho mesta Tanagry. Chairésilaos bol podľa Pausania otcom Poimandra, zakladateľa mesta Tanagry, ktorý ho pomenoval po svojej manželke Tanagre.
Champis

Poloha

Champis má rozlohu 16,34 km². Najvyšší bod je položený 652 m n. m. a najnižší bod 346 m n. m.

Obyvateľstvo

Champis má 582 obyvateľov (2009).
Graf vývoja obyvateľstva:
Zdroje: INSEE
Ignác Kolisch

Životopis

Predtým ako Kolisch získal majetok na burze a povýšili ho do šľachtického stavu bol profesionálny šachista a novinár. Pochádzal zo skromných pomerov. Už ako 17-ročný hral úspešne vo viedenskej kaviarni Strieborná kaviareň zápas s Ernestom Falkbeerom. V rovnakom čase písal pod pseudonymom Ideka šachovú rubriku pre viaceré viedenské noviny.
V Paríži v roku 1867 vyhral jeden z najsilnejších turnajov 19. storočia. Po tomto turnaji nehral viac súťažne šach, bol však známy ako šachový mecén. Cez kráľovskú hru spoznal právnika Julesa Grévyho, neskoršieho prezidenta Francúzska a multimilionára Alberta Rothschilda.
Špekuláciami na burze zbohatol a dostal od saského kráľa Juraja II. titul baróna, presťahoval sa do Viedne, kde  vydával noviny Wiener Allgemeine Zeitung. Zomrel v roku 1889 na zlyhanie obličiek.

Citát

Dr. Árpád Vajda v Magyar Sakkélet, č. 10, rok 1954: výrok veľmajstra Isidora Gunsberga:
maďarsky: Hatvan év alatt csak egy sakkozót láttam, aki a sakkból pénzt tudott kihozni, és azt meg is tartotta. Ez Kolisch volt.
Za šesťdesiať rokov som videl iba jedného šachistu, kto šachmi získal peniaze a zostali mu. Bol to Kolisch.
Althaimenes

Althaimenes alebo Althaimenés (starogr. Ἀλθαιμένης – Althaimenes, iný prepis: Althaimenés) je v gréckej mytológii syn Katrea, syna krétskeho kráľa Minoa.
Althaimenes bol synom Katrea, ktorý mal okrem neho aj dcéry Aeropu, Klymenu a Apémosynu. Katreus si žil spokojne až dovtedy, kým mu veštec nepredpovedal, že zomrie rukou svojho dieťaťa. Keď sa potom Althaimenes o tejto veštbe dozvedel, z obavy, že sa veštba naplní, opustil so sestrou Apémosynou Krétu a doplavil sa s ňou na ostrov Rhodos, kde založil mesto Kréténia a na hore Atabyrios dal postaviť chrám zasvätený bohovi Diovi.
Po rokoch, keď už Katreus ostarol, zatúžil sa stretnúť so svojim synom a vypravil sa teda na ostrov Rhodos. K ostrovu jeho loď priplávala v noci a hneď ako sa so svojou posádkou vylodil, napadli ich pastieri, ktorí si ich pomýlili s pirátmi. V tmavej nočnej bitke ešte skôr, než mohol Katreus prehovoriť, zasiahol ho kopijou vlastný syn a on zomrel tak, ako to veštba predpovedala. Keď sa Althaimenes dozvedel koho zabil, prosil bohov, aby ho pohltila zem a bohovia jeho prosbu splnili. Podľa inej verzie sa stal tulákom vyhýbajúcim sa ľuďom, ktorý sa žiaľom utrápil na smrť.
Chlorid vápenatý

Fyzikálno-chemické vlastnosti

Chlorid vápenatý sa veľmi dobre rozpúšťa vo vode. Bezvodý sa rozpúšťa za uvoľňovania veľkého množstva tepla a voda sa zohrieva, tzv. hydratačné teplo, zatiaľ čo hexahydrát naopak teplo spotrebováva a voda sa ochladzuje (túto vlastnosť má tiež napríklad tiosíran sodný). Ďalej sa chlorid vápenatý dobre rozpúšťa v etanole, metanole, nepatrne tiež v acetóne a glycerole.
Bezvodý chlorid vápenatý púta veľmi silno vzdušnú vlhkosť zo vzduchu za vzniku hydrátu a radí sa tak medzi hygroskopické látky.

Využitie

Bezvodý chlorid vápenatý sa používa ako sušiace činidlo do exsikátora pre látky, ktoré slabo viažu vodu. Zmes ľadu a hexahydrátu chloridu vápenatého v hmotnostnom pomere 1:1,5 dosahuje teploty −49 °C, preto sa používa ako chladiaca zmes do chladiacich kúpeľov. 30% vodný roztok chloridu vápenatého tuhne pri teplote −55 °C, preto sa využíva pre ochranu uhlia, hornín a iných sypkých materiálov pred zamŕzaním.
Roztokom chloridu vápenatého (koncentrácia závisí na poveternostných podmienkach) sa pri zimnej údržbe komunikácií pri väčších mrazoch zvlhčujú posypové soli na báze chloridu sodného pri posype vozoviek technológiou „vlhčenej soli“ (pri slabších mrazoch sa soľ zvlhčuje len roztokom chloridu sodného). Chlorid vápenatý pre posyp bol v roku 2001 asi 6× drahší ako posypová soľ chlorid sodný, má však rýchlejší účinok a pôsobia pri nižších teplotách. Eutektický bod vodného roztoku s ideálnou koncentráciou asi 30% môže byť −50 °C, pre bežné potreby zimného ošetrovanie komunikácií je chlorid vápenatý veľmi účinný až do −35 °C (chlorid sodný len do zhruba −5 °C, maximálne −7 °C). Podľa švédskych výskumov však viac narušuje betón, a preto Švédsko od jeho užívania úplne ustúpilo.
V potravinárskom a farmaceutickom priemysle sa používa ako látka upravujúce pH, protispekacia a spevňujúca látka, ďalej slúži na výrobu doplnkov stravy a dialyzačných a infúznych roztokov.
Bury (Oise)

Poloha

Obec má rozlohu 17,05 km². Najvyšší bod je položený 124 m n. m. a najnižší bod 33 m n. m.

Obyvateľstvo

Počet obyvateľov obce je 2 970 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Interval (hudba)

Interval v hudbe znamená vzdialenosť medzi dvomi tónmi (t. j. rozdiel ich výšky). Najmenšia vzdialenosť medzi dvoma tónmi v európskej hudbe je poltón. Vzdialenosť dvoch poltónov je celý tón.
Ak dva tóny znejú naraz, ide o interval harmonický, ak znejú za sebou je interval melodický. Ľubozvučné intervaly (ktoré lahodia nášmu sluchu) nazývame konsonantné tie sú tercia, kvarta, kvinta, sexta a oktáva, ostatné sú disonantné a to sekunda a septima. Aj keď ľubozvučnosť intervalov môže byť do istej miery subjektívna, vo všeobecnosti väčšinou platí, že čím jednoduchším zlomkom je možné vyjadriť frekvencie dvoch tónov, tým sú pociťované ako ľubozvučnejšie. (Preto napr. kvinta s pomerom frekvencií 3:2 zvykne byť považovaná za ľubozvučnejšiu ako malá sekunda s pomerom 16:15).
Základným intervalom je oktáva, ktorá má podiel frekvencií tónov 2 : 1, t. j. vyšší tón má frekvenciu dvojnásobnú, ako nižší. Oktáva je považovaná za najkonsonantnejší interval. V európskej hudbe je rozdelená na dvanásť poltónov.

Obraty intervalov

Obraty intervalov (len menších ako oktáva) robíme tak, že východiskový tón intervalu posunieme o oktávu. Vrchný tón intervalov posúvame o oktávu vyššie, spodný o oktávu nižšie. Napr. ak z vrchnej tercie C-dur , posunutím prvého tónu o oktávu dostaneme sextu:
Stains

Geografia

Susedné obce: Pierrefitte-sur-Seine, Saint-Denis, La Courneuve, Dugny, Garges-lès-Gonesse a Sarcelles.

Doprava

Stains je z Paríža dostupný autobusmi RATP číslo 150, 153, 168, 250, 252, 253, 254, 255 a 354.
Watten

Poloha

Obec má rozlohu 7,32 km². Najvyšší bod je položený 73 m n. m. a najnižší bod 1 m n. m.

Obyvateľstvo

Počet obyvateľov obce je 2 655 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Waterfront Researchpark

Waterfront Researchpark je belgický obchodný park, ktorý sa zameriava na spin-off, malé a stredne veľké podniky a nadnárodné high-tech spoločnosti. Spoločnosti tu majú príležitosť presadzovať aktivity v úzkej spolupráci s výskumnými skupinami a zariadeniami univerzity v Antverpách, rovnako ako s tzv. antverpskou inovačnou sieťou.
Waterfront Researchpark je výsledkom úzkeho partnerstva medzi univerzitou University of Antwerp, Antwerp Provincial Development Agency (POM), Soficom Development (ESDE), Antwerp University Business Centre (UBCA) a obcou Niel.

Poloha

Waterfront Researchpark sa nachádza v obci Niel na bruselsko-antverpskej osi a je ľahko prístupný po diaľnici A 12 alebo E 19. Univerzita Antwerp Drie Eiken Campus je desať kilometrov od parku. Každá spoločnosť má do parku Waterfront Research Park jednoduchý prístup cez diaľnicu A 12, ktorá je posilnená výstavbou kruhového objazdu, ktorý má priame vetvy na A 12. Cesta N 171 bude čoskoro napojená na diaľnicu E 19, čo bude tak isto viesť k ľahšiemu prístupu. Do parku je možný prístup aj vlakom zo železničných staníc Boom a Niel na trati Antwerp-Puurs. Asi 250 metrov od parku je autobusová zastávka Matenstraat. Od letiska Bruxelles-National (Zaventem) je to asi 30 minút a od letiska Antwerp (Deurne) je to asi 20 minút.

Charakteristika

Waterfront sa rozkladá na ploche 32 hektárov a za svoj názov vďačí vegetácii a vodným útvarom. Miesto je pri diaľnici A 12 spájajúcej mesto Antverpy a Brusel.
Územný plán poskytuje na výstavbu 55 000 metrov štvorcových plochy pre viac budov. Dve z nich – Archimedes a Copernicus – už boli postavené. Archimedes obsahuje takmer tucet malých spoločností, zatiaľ čo budova Copernicus bola postavená priamo pre Cell Factory, vodca na trhu v oblasti kryogénneho skladovania kmeňových buniek. Waterfront má špeciálnu atmosféru a toto zhromaždenie spoločností založených na vedomostiach vedie k skríženiu fertilizácie a súčinnosti.

Externý odkaz

http://www.pomantwerpen.be/ (po anglicky)
Saint-Firmin-sur-Loire

Poloha

Obec má rozlohu 24,76 km². Najvyšší bod je položený 234 m n. m. a najnižší bod 126 m n. m.

Obyvateľstvo

Počet obyvateľov obce je 513 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Square Suzanne-Buisson

Square Suzanne-Buisson je square v Paríži v 18. obvode.
Nachádza sa na mieste bývalého zámockého parku. Bolo pomenované po francúzskej političke a odbojárke Suzanne Buisson, ktorá bývala v susednej ulici Rue Girardon č. 7.
Prunay-le-Temple

Poloha

Obec má rozlohu 6,77 km². Najvyšší bod je položený 153 m n. m. a najnižší bod 67 m n. m.

Obyvateľstvo

Počet obyvateľov obce je 384 (2009).
Nasledujúci graf zobrazuje vývoj počtu obyvateľov v obci.
Zdroje: INSEE